b"\n_START_ARTICLE_\nLes Gunyoles (la Secuita)\n_START_SECTION_\nHist\xc3\xb2ria\n_START_PARAGRAPH_\nHi ha refer\xc3\xa8ncies que el 1174 Guillem de Ces-Gunyoles habitava ja l'indret, conegut amb el nom de Mas Llonch. El 1258, Bernat de Barber\xc3\xa0, casat amb Guerana, filla i hereva de Ces-Gunyoles, vengu\xc3\xa9 el lloc al monestir de Santes Creus, venda ratificada tres anys m\xc3\xa9s tard per la seva muller. El top\xc3\xb2nim Masllong ha perdurat fins ara, s'anomena aix\xc3\xad el torrent del Bogatell._NEWLINE_Les Gunyoles depenia de la Secuita nom\xc3\xa9s pol\xc3\xadticament, eclesi\xc3\xa0sticament depenia dels Garidells. Quan el segle XIX s'extingiren els senyorius, fou durant un temps independent per\xc3\xb2, l'any 1842, s'incorpor\xc3\xa0 definitivament a la Secuita."